Холли Хантер

Холли Хантер (, 1958 оны гуравдугаар сарын 20-нд Жоржиа мужийн Коньерс хотод төрсөн) — романтик-драм «Төгөлдөр хуур»-ын (1993) гол дүрээр Оскар, Алтан бөмбөрцөг, БАФТА, Каннын кино наадамд гялалзсан Америкийн жүжигчин эмэгтэй.

Замналын товчоон
Тэр Пенсильваний Питтсбург дэх Карнеги-Меллоны нэрэмжит их сургуульд жүжигчиний мэргэжил эзэмшсэн.

Нео-нуар «Урсгал цус» (1984), инээдмийн «Аризонаг алдаршуулахуй» (1987), мелодрам «Насан туршдаа» (1989), триллер-драм «Фирм» (1993), триллер-драм «Машины осол» (1996) зэрэг дэлгэцийн алдартай бүтээлүүдэд чадварлаг тоглосон Холли Хантер инээдэм-драм «Мэдээний албаныхан»-ы гол дүрээр Оскар болон Алтан бөмбөрцөгт дэвшиж, Мөнгөн баавгай гардсан байдаг.

Шинэ Зеландын найруулагч Жейн Кэмпионы «Төгөлдөр хуур»-ын хэлгүй-хөгжимчиний дүрд Сигурни Уивер, Женнифер Жейсон Ли, Изабель Юппер нараас тэнцэж байв.
Гэр бүл
Зураглаач Януш Каминскийтай («Шиндлерийн бүртгэл», «Цэрэг Райаныг аварсан нь», «Дэлхийн дайн») 1995—2001 онд гэрлэсэн бөгөөд Британы жүжигчин Гордон Макдональдтай нийлж 2006 онд ихэр хөвгүүд төрүүлжээ.«Twins for Oscar Winner Holly Hunter» January 18, 2006, People

 Цахим холбоос 




 Эшлэл 

Ангилал:АНУ-ын кино жүжигчин
Ангилал:Оскарын шагналтан
Ангилал:Алтан бөмбөрцөг шагналтан
Ангилал:БАФТА шагналтан
Ангилал:Эмми шагналтан
Ангилал:Америкчууд
Ангилал:1958 онд төрсөн